ცხოველთა ანატომია
ცხოველთა ანატომია, იგივე ზოოტომია — მეცნიერება ცხოველთა ცალკეული ორგანოს, მათი სისტემებისა და მთლიანი ორგანიზმის ფორმისა და აგებულების შესახებ. შეისწავლის ასევე ცხოველთა ორგანიზმის ქსოვილებს. ცხოველთა სამყაროს წარმომადგენლები განსხვავდებიან ერთმანეთისგან ანატომიური თვისებებით. ცხოველებისთვის, რომლებიც ერთ სახეობას ან ერთ კლასს ეკუთვნიან, დამახასიათებელია მსგავსი ანატომიური აგებულება.